Fridericus Tripplin

Fridericus Christianus Ludovicus Tripplin, vulgo Friedrich Christian Ludwig Tripplin (natus 18 Ianuarii 1774 Vimariae, vulgo Weimar, in Saxonia, mortuus est 26 Augusti 1840  Thomasoviae Masoviensis in Polonia), philologus classicus, doctor philosophiae, professor publicus, socius Societatis Regiae Varsoviensis Amicorum Litterarum et Librorum Edendorum, miles Polonicus Napoleonis Bonaparte, imperatoris Galliae (Franciae). 

 Vita  
Fridericus Tripplin ex familia Huguenotorum nobili ortus est. Ienae litteris antiquis studebat ibique doctoris gradum obtinuit. Postea autem Calissiae, Pinczoviae Thomasoviaeque Masoviensis vitam degebat. 
Mortuus est Thomasoviae anno 1840 et sepultus in coemeterio protestantium Thomasoviensi. 

 Opuscula 
In studiis suis religionem antiquam, praecipue autem Larum Penatiumque cultum scrutabatur.
 Fasciculi annotationum in Aeneida specimen, dissertationem de Penatibus et Magnis Diis Virgilii exhibens, "Program szkoły wojewódzkiej kaliskiej" 4, 1820, pp. 7–45. 
 De Lare Pergameno, qui et Lar Assaraci dicitur, "Program szkoły wojewódzkiej kaliskiej" 5, 1821, pp. 9–48. 

 Inscriptio funeralis (epitaphium)  
FRIEDERICO TRIPPLIN / Phil(osophiae) Doct(ori) Litt(erarum) Antiq(uarum) Prof(essori) Publ(ico) Societ(atis) Reg(iae) / 
Vars(oviensis) Amic(orum) Litt(erarum) et Libr(orum) edend(orum) / nato Vinariae anno MDCCLXXIV / mort(uo) Tomaszov(iae) anno MDCCCXL / Uxor et Liberi / Mente pia et grato animo / H(oc) M(onumentum) P(osuerunt)

 Lege etiam  
 M. Kwiatkowska, Tripplin Fryderyk, [in:] Słownik pracowników książki polskiej, suplement II, edidit H. Tadeusiewicz,Warszawa 2000, p. 165 (Polonice)
 Krzysztof Tomasz Witczak, Śladami tomaszowskich filologów klasycznych: Fryderyk Chrystian Ludwik Tripplin (1774 –1840), „Meander” 62(3-4), 2007, pp. 329–343 (Polonice; argumentum Latinum). 

Categoria:Nati 1774
Categoria:Mortui 1840
Categoria:Philologi Poloniae